Ehdotus Euroopan parlamentin ja neuvoston päätös joustovälineen varojen käyttöön ottamisesta Irakin kunnostamisen ja jälleenrakentamisen hyväksi 6 päivänä toukokuuta 1999 tehdyn toimielinten sopimuksen 24 kohdan mukaisesti /* KOM/2003/0576 lopull. - COD 2003/0225 */





Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta Irakin kunnostamisen ja jälleenrakentamisen hyväksi 6 päivänä toukokuuta 1999 tehdyn toimielinten sopimuksen 24 kohdan mukaisesti (Komission esittämä) PERUSTELUT Ehdotuksen tarkoituksena on joustovälineen varojen käyttöön ottaminen Irakin jälleenrakentamisen rahoittamiseksi vuonna 2004 oikaisukirjelmässä 1/2004 ehdotetun mukaisesti. Komissio esittää, että joustovälineen varoja otetaan käyttöön 73 951 000 euroa. Thessalonikissa 19.-20. kesäkuuta 2003 kokoontunut Eurooppa-neuvosto pyysi komissiota antamaan ehdotuksia EU:n osallistumisesta monikansalliseen toimintaan Irakin siirtymäkauden tukemiseksi. Vastauksena tähän pyyntöön komissio on hyväksynyt tiedonannon yhteisestä lähestymistavasta, jonka puitteissa Euroopan unioni osallistuu Madridin ministerikokoukseen [1] ja jossa määritellään jälleenrakentamista varten myönnettävä yhteisön tuki vuoden 2004 loppuun asti. [1] "Euroopan unioni ja Irak: Lähestymistapa 24. lokakuuta 2003 pidettävään Madridin ministerikonferenssiin", komission tiedonanto EU:n osallistumisesta Irakin jälleenrakentamiseen. Komissio on tehnyt realistisen arvion otsakkeessa 4 (ulkoiset toimet) käytettävissä olevista varoista. Sen perusteella esitetään, että yhteisön osuus Euroopan myöntämästä tuesta olisi 200 miljoonaa euroa vuosina 2003-2004. Tästä 40 miljoonaa euroa otettaisiin käyttöön vuonna 2003 ja 160 miljoonaa euroa vuonna 2004. Tämä täydentää 100 miljoonan euron tukea, jonka ECHO panee täytäntöön vuonna 2003. Koska varainhoitovuoden 2004 alustavaan talousarvioesitykseen ei ole sisällytetty Irakin jälleenrakentamiseen tarkoitettuja määrärahoja, komissio esittää, että ATE 2004:n oikaisukirjelmällä 1 talousarvioon otetaan 160 miljoonaa euroa maksusitoumusmäärärahoja uuteen budjettikohtaan (momenttiin 19 08 07 Irakin kunnostamis- ja jälleenrakennusapu) ottamalla käyttöön ATE:n otsakkeessa 4 käytettävissä oleva 86 miljoonan euron marginaali sekä joustovälineeseen sisältyviä varoja siten, että ne ylittävät otsakkeen 4 enimmäismäärän enintään 74 miljoonalla eurolla. Tarvittavien maksumäärärahojen määräksi arvioidaan 128 miljoonaa euroa, joka vastaa 80 prosenttia vuonna 2004 sidottavien määrärahojen määrästä. 2003/0225 (COD) Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta Irakin kunnostamisen ja jälleenrakentamisen hyväksi 6 päivänä toukokuuta 1999 tehdyn toimielinten sopimuksen 24 kohdan mukaisesti EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [2] ja erityisesti sen 24 kohdan, [2] EYVL C 172, 18.6.1999, s. 1. ottavat huomioon komission ehdotuksen [3], [3] EUVL C [...], [...], s. [...]. sekä katsovat seuraavaa: (1) Thessalonikissa 19.-20. kesäkuuta 2003 pidetyn Eurooppa-neuvoston kokouksen johdosta komissio esittää, että yhteisön osuus Euroopan myöntämästä tuesta olisi 200 miljoonaa euroa vuosina 2003-2004. Tästä 40 miljoonaa euroa otettaisiin käyttöön vuonna 2003 ja 160 miljoonaa euroa vuonna 2004. (2) Vuodelle 2004 ehdotettua määrää ei ole sisällytetty varainhoitovuoden 2004 alustavaan talousarvioesitykseen. Tämän vuoksi komissio esittää, että 160 miljoonaa euroa sisällytetään talousarvioon ATE 2004:n oikaisukirjelmällä 1 tätä tarkoitusta varten perustettuun uuteen budjettikohtaan (momentti 19 08 07). Lisäys rahoitetaan ottamalla käyttöön ATE:n marginaali (86 miljoonaa euroa), joka sisältyy rahoitusnäkymien otsakkeeseen 4 (ulkoiset toimet), sekä ottamalla käyttöön joustovälineen varoja (74 miljoonaa euroa), OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2004 (jäljempänä 'vuoden 2004 talousarvio') otetaan käyttöön joustovälineen varoja 73 951 000 euroa maksusitoumusmäärärahoina. Näitä varoja käytetään Irakin kunnostamiseen ja jälleenrakentamiseen tarkoitetun tuen rahoittamiseen. Tämä rahoitusnäkymien otsakkeen 4 (ulkoiset toimet) mukainen tuki sisältyy vuoden 2004 talousarvion uuteen momenttiin 19 08 07). 2 artikla Tämä päätös julkaistaan Euroopan unionin virallisessa lehdessä samanaikaisesti vuoden 2004 talousarvion kanssa. Tehty Brysselissä [...] päivänä [...]kuuta [...]. Euroopan parlamentin puolesta Neuvoston puolesta Puhemies Puheenjohtaja [...] [...]